ФК Інтэрнасьянал

«Інтэрнасьянал» () — бразільскі футбольны клуб з горада Порту-Алегры. Заснаваны ў 1909 годзе. Клуб мае каманды ў шэрагу відаў спорту, як найбольш вядомай з’яўляецца футбольная каманда. Традыцыйнымі для клуба чырвоныя кашулі і белыя трусы і шкарпэткі, з-за чаго каманда мае мянушку «Каларада», што азначае — «чырвоны». «Інтэрнасьянал» мае лакальнае дэрбі з іншым клубам з Порту-Алегры «Грэміу».

У 2006 годзе «Інтэрнасьянал» упершыню ў сваёй гісторыі стаў уладальнікам Кубка Лібертадорэс. У снежні таго ж года «Інтэр» атрымаў перамогу ў клубным чэмпіянаце свету ФІФА, абыграўшы ў фінале пераможцу еўрапейскай Лігі чэмпіёнаў іспанскую «Барселону». У 2007 годзе каманда стала пераможцам Рэкопы Паўднёвай Амерыкі, аказаўшыся мацней за мексіканскую «Пачуку». У 2008 годзе «Інтэрнасьянал» першым сярод бразільскіх клубаў заваяваў Паўднёваамерыканскі кубак, другі па значнасці турнір кантыненту. Такім чынам, клуб стаў уладальнікам усіх існых на сёння міжнародных трафеяў паўднёваамерыканскага футболу. У 2010 годзе клуб у другі раз у сваёй гісторыі стаў уладальнікам Кубка Лібертадорэс.

 Гісторыя 
Фундатарамі клуба лічацца нашчадкі італьянскіх эмігрантаў браты Энрыке, Жазэ і Луіс Попэ. У 1901 годзе яны пераехалі з Сан-Паўлу ў Порту-Алегры, аднак не здолелі знайсці клуб, за які бы маглі выступаць. На той час у горадзе існавала толькі два футбольныя клубы, аднак абодва клубы былі прыватнымі, і ў іх выступалі толькі ігракі з нямецкім паходжаннем. У 1909 годзе браты Попэ запрасілі групу студэнтаў і іншых зацікаўленых людзей на пасяджэнне 4 красавіка 1909 года з мэтай стварэння новага футбольнага клуба, які атрымаў назву «Інтэрнасьянал».

Больш за 40 чалавек прагаласавалі на назву «Інтэрнасьянал», што тычыцца дактрыны клуба, які быў створаны для ўсіх незалежна ад паходжання, нацыянапльнасці і сацыяльнага статусу.

Трэніроўкі ў новым клубе пачаліся ўжо ў красавіку, аднак спарынг-матчы праходзілі ў асноўным толькі ўнутры самой каманды. Першай пляцоўкай «Інтэрнасьяналу» стаў раён Ільёта на Руа-Арлінда ў заходняй частцы гораду. Характэрна, што гэтая плошча ў раёне Азення цяпер знаходзіцца бліжэй да стадыёна «Грэміу», чым да арэны Бейра-Рыу, якая размяшчаецца на ўзбярэжжы заліву Гуаіба на некалькі кварталаў далей, на паўднёва-захад, чым арэна «трохкаляровых».

18 ліпеня «Інтэр» правёў свой першы матч супраць клуба «Грэміу» на іх пляцоўцы. «Інтэрнасьянал» трываў паражэнне з вынікам 10:0. Другі ж матч, які праёшоў 7 верасня, склаўся куды больш удала: «Інтэр» згуляў унічыю 0:0 з адной з найлепшых каманд горада «Ваенным футбольным клубам» (). Першую перамогу і першы гол у гісторыі клуб адсвяткаваў 12 кастрычніка 1909 года, абыграўшы ўсё той жа «Ваенны футбольны клуб» з лікам 2:1.

 Дасягненні 
 Чэмпіён Бразіліі: 3
 1975, 1976, 1979

 Кубак Бразіліі: 1
 1992

 Чэмпіён штата Рыу-Гранды-ду-Сул: 45
 1927, 1934, 1940, 1941, 1942, 1943, 1944, 1945, 1947, 1947,
 1948, 1950, 1951, 1952, 1953, 1955, 1961, 1969, 1970, 1971,
 1972, 1973, 1974, 1975, 1976, 1978, 1981, 1982, 1983, 1984,
 1991, 1992, 1994, 1997, 2002, 2003, 2004, 2005, 2008, 2009
 2011, 2012, 2013, 2014, 2015, 2016

 Клубны чэмпіянат свету: 1
 2006

 Кубак Лібертадорэс: 2
 2006, 2010

 Паўдёваамерыканскі кубак: 1
 2008

 Рэкопа Паўднёвай Амерыкі: 2
 2007, 2011

 Спасылкі 
 Афіцыйны сайт клуба 
 Афіцыйная крама клуба 
 Афіцыйны мультымедыйны сайт «Інтэрнасьянала»  
 Клубнае тэлебачанне  
 Афіцыйны сайт, прысвечаны 100-годдзю «Інтэра»  
 Nacao Colorada — адзін з найбуйнейшых сайтаў заўзятараў  
 Неафіцыйны сайт клуба  

Інтэрнасьянал